laion/Wikipedia-Exotic huggingface dataset:
פירואט

פירואט (בצרפתית: pirouette) הוא תנועה גופנית בתחום הריקוד של סיבוב שלם של הגוף המתבצע על רגל אחת כשהרגל השנייה מורמת מהרצפה. משמעות המונח בצרפתית הוא להסתחרר או להסתובב. פירואט יכול להתבצע לשני כיוונים, כלפי פנים וכלפי חוץ: פירואט כלפי פנים מבוצע לכיוון הרגל התומכת, ופירואט כלפי חוץ מבוצע לכיוון הרגל המורמת. פירואט מתחיל בדרך כלל מעמידה רביעית, חמישית או שנייה. הרגל המורמת מהרצפה יכולה להיות בפוזיציות שונות: עראבסק, אטיטיוד, סור לה קודה פייה, פאסה ועוד. קיימים מספר הסברים למקור השם. אפשרות אחת היא שבעבר, כאשר נערכו קרבות בין בני אדם הרוכבים על סוסים, שימש המונח כסיבוב על המקום עם הסוס. בדרך זו הרוכב יכול היה למנוע מעצמו להיות מותקף מאחור מכיוון שהוא נשאר כשפניו מופנות לעבר היריב, כך הוא שלט בתנועה. שליטה בפירואט הייתה חשובה בשביל לשרוד בקרב. בתקופת הבארוק הפכה הרכיבה לאומנות ומיומנויות של סוס ורוכב הודגמו בפירואט. האפשרות השנייה היא שהמילה פירואט באה מהמילה האיטלקית "פירולו" שפירושה: יתד קטנה. הסיבוב סביב רגל אחת דומה לסיבוב של יתד. לכל סיבוב נדרשת הכנת הגוף לקראת הסיבוב. בהכנה לפירואט שתי הרגליים מכופפות ב"פלייה" כששתי כפות הרגליים מנוגדות זו לזו. העקבים שוקעים אל הרצפה כדי שיהיה אפשר "לקחת" תנופה. בתנועה זו, משקל הגוף על שתי הרגליים שווה, הידיים נפתחות מעמידה שלישית לשנייה כדי לקחת תנופה. הכוח לסיבוב בא מהידיים הנסגרות מעמידה שנייה. בתנועת הפירואט מרכז הגוף צריך להיות מעל הרגל התומכת, תוך כדי החזקת הגב, הכתפיים והמותניים בקו אחד. על הגוף לנטות מעט קדימה, ואסור שיטה אחורה, הראש צריך להיות מעל הכתפיים והכתפיים צריכות להיות מורדות ולהיות בדיוק מעל המותניים. על הרלווה (עמידה על כריות כפות הרגליים כשהעקבים מורמים כלפי מעלה) להיות גבוה ככל האפשר. כאשר הרגל בפאסה (הרגל מכופפת כך שאצבעות הרגל בגובה הברך של הרגל התומכת) צריך להיזהר לא לעבור עם הרגל המורמת את קו הרגל התומכת או להשאיר מרחק גדול ביניהן. בפאסה הרגל גם צריכה להתרומם כמה שיותר גבוה. בביצוע פירואט יש צורך ב"פוקוס"- הראש נשאר במבט קדימה בזמן שהגוף מתרחק מהחזית עד שהוא כבר לא יכול להישאר באותו המצב ולכן הוא צריך להסתובב במהירות, "לרדוף" אחר הגוף ולהגיע לחזית בחזרה לפני הגוף. סור לה קודה פייה פאסה עראבסק אטיטיוד עמידה שנייה ברגליים עמידה רביעית ברגליים עמידה חמישית ברגליים עמידה שנייה בידיים עמידה ראשונה בידיים עמידה שלישית בידיים מדיה וקבצים בנושא פירואט בוויקישיתוף פירואט, באתר אנציקלופדיה בריטניקה (באנגלית) pirouette, Collins Pirouette, ENCYCLOPAEDIA BRITANNICA מושגים בבלט Do a Pirouette, ThoughtCo. Pirouette, MYOSOURCE How to do a Pirouette turn Ballet 101: The art of Pirouettes, ‏23.8.2017
ריוג'י סאטו

יפן זהו שם יפני; שם המשפחה הוא סאטו. ריוג'י סאטו (ביפנית: 佐藤 隆治; נולד ב-16 באפריל 1977) הוא שופט כדורגל יפני. סאטו שופט משחקים בליגה היפנית, וכן במסגרות משחקים של AFC ופיפ"א. מדיה וקבצים בנושא ריוג'י סאטו בוויקישיתוף ריוג'י סאטו, באתר Soccerway פרופיל השופט, באתר Transfermarkt ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אל-פייסלי

מועדון כדורגל אל-פייסלי (בערבית: نادي الفيصلي הוא מועדון כדורגל סעודי מהעיר חארמה. המועדון נוסד בשנת 1954 וכיום משחק בליגת העל הסעודית. המועדון נקרא על שמו של המלך פייסל (1964-75); הוא היה יורש העצר באותה התקופה. ליגת המשנה הסעודית הראשונה: זכייה (1): 2009-10 סגנית (1): 2005-06 ליגת המשנה הסעודית השנייה: זכייה (1): 2002-03 ליגת המשנה הסעודית השלישית: סגנית (1): 2001-02 גביע המלך הסעודי: סגנית (1): 2018 אתר האינטרנט הרשמי של אל-פייסלי (בערבית) פרופיל, באתר Transfermarkt פרופיל, באתר Soccerway פרופיל, באתר WorldFootball.net
סמוך-קום

סמוך-קום (באנגלית: burpee) הוא תרגיל כושר גופני המתבצע כחלק מסדרת אימוני כוח או פעילות אירובית. התנועה הבסיסית מתבצעת בארבעה שלבים: שלב 1: מתחילים בעמידה. יורדים לעמדת שפיפה (סקוואט) כאשר הידיים מונחות על הרצפה. שלב 2: בועטים עם הרגליים לאחור, תוך שמירה על זרועות ישרות, ואז מבצעים שכיבת סמיכה (בחלק מהגרסאות מוותרים על שכיבת סמיכה זו). שלב 3: מחזירים את הרגליים למצב סקוואט. שלב 4: קופצים ממצב סקוואט כלפי מעלה. על פי מילון אוקספורד, התרגיל נקרא על שם רופא אמריקאי בשם Royal Huddleston Burpee שפיתח בשנת 1939 מבחן כושר בשם "מבחן סמוך-קום" המבוסס על תרגיל זה. הוא קיבל תואר דוקטור בפיזיולוגיה מאוניברסיטת קולומביה בשנת 1940. עבודת הדוקטורט שלו הייתה בעיקרה דרך מהירה ופשוטה להעריך כושר גופני באמצעות תרגיל ה"סמוך-קום". התרגיל המקורי של ברפי היה פשוט יותר, ולא כלל שכיבת סמיכה וקפיצה למעלה. התרגיל הפך לפופולרי בשנת 1942 לאחר שצבא ארצות הברית אימץ אותו על מנת להעריך את רמת הכושר של המתגייסים, לקראת כניסת הכוח האמריקאי למלחמת העולם השנייה. הבדיקה הייתה מורכבת מסדרת תרגילים המבוצעים ברצף מהיר, ונועדה לתת הערכה מהירה של זריזות, קואורדינציה וכוח. לתרגיל זה גרסאות רבות. להלן מספר גרסאות של התרגיל: סמוך-קום עם קפיצה לתיבה - בזמן ביצוע התרגיל, קופצים על תיבה, ולא מעלה-מטה. סמוך-קום עם קפיצה לרוחק - תרגיל סמוך-קום ואחריו קפיצה לרוחק. סמוך-קום עם שכיבת סמיכה (מוכר גם בשם "bastardo") - בזמן ביצוע התרגיל, בשלב 2, מבצעים שכיבת סמיכה. סמוך-קום עם משקולות - בזמן ביצוע התרגיל מחזיקים זוג משקולות. ב-17 במאי 2014 שבר קמרון דורן בגרינווד (קרוליינה הדרומית) שני שיאי עולם במספר החזרות של תרגיל "סמוך-קום" ללא שכיבת סמיכה: הוא ביצע 5,657 חזרות ב-12 שעות, ו-10,105 חזרות ב-24 שעות. ב-21 באוקטובר 2013 שבר לויד ווימה בפורטלנד (אורגון) שיא עולם במספר החזרות של תרגיל "סמוך-קום" עם שכיבת סמיכה: הוא ביצע 9,480 חזרות ב-72 שעות. ב-23 ביולי 2018 שבר צ'ארלי גארד בטזמניה שיא עולם של 851 תרגילי "סמוך-קום" בשעה אחת. מדיה וקבצים בנושא סמוך-קום בוויקישיתוף
דונלד אוונס

דונלד לואיס אוונס (באנגלית: Donald Louis Evans; נולד ב-27 ביולי 1946) הוא איש עסקים אמריקאי. בשנים 2001–2005 כיהן כמזכיר המסחר של ארצות הברית תחת הנשיא ג'ורג' ווקר בוש, חברו משכבר הימים. אוונס נולד ביוסטון שבטקסס. הוא למד באוניברסיטת טקסס באוסטין, שם היה בוגר בהנדסת מכונות ב-1969 ותואר שני במנהל עסקים מבית הספר לעסקים של מקומבס ב-1973. בזמן שהיה אוונס סטודנט באוניברסיטת טקסס באוסטין, היה חבר בארגון "טקסס קאובויס", ובאחווה סיגמא אלפא אפסילון. ב-1975 עבר אוונס למידלנד מיוסטון והחל לעבוד במתקן נפט עבור טום בראון בע"מ, חברת אנרגיה עצמאית גדולה שבסיסה שוכן כיום בדנוור. עשר שנים מאוחר יותר הוא שב לשורות החברה כמנהלה הכללי והמשיך לנהל אותה עד שמונה למזכיר המסחר. ב-1995 מונה בידי בוש, אז מושל טקסס, למועצת המנהלים של אוניברסיטת טקסס באוסטין, והוא שימש כיושב ראש מועצת המנהלים למשך ארבע שנים עד לינואר 2001. הוא היה חבר מועצת המנהלים של קרן המחקר סקלרודרמה במשך שמונה שנים וכוח מניע מאחורי תוכנית "חזון הילידים", המספקת שירותים לכרבבת אינדיאנים בארצות הברית. במשך שנים רבות היה אוונס מעורב בפעילות המוסד ללא כוונות רווח "הדרך המאוחדת של אמריקה" (United Way of America); ב-1989 היה נשיא המוסד. אוונס לקח חלק במסעי הבחירות המוצלחים של בוש למושלות טקסס ב-1994 וב-1998 ושימש כראש מטה הבחירות של בוש ודיק צ'ייני בבחירות לנשיאות ארצות הברית 2000. במסגרת תפקיד זה, ניהל אוונס משא ומתן עם ויליאם דיילי, מנהל מטה הבחירות של אל גור, על אודות עימותי הבחירות הנשיאותיים. בשל קשריו הידידותיים עם בוש, מונה עם היבחרו לנשיאות למזכיר המסחר של ארצות הברית. זמן קצר לאחר כניסתו למחלקת המסחר של ארצות הברית, טלפן אליו ב-29 באוקטובר 2001 יו"ר חברת אנרון, קן ליי, וביקש את סיועו בשכנוע סוכנויות דירוג אשראי להימנע מלהוריד את דירוג האשראי של החברה. אוונס הביע סימפתיות כלפי אנרון אך לא נקף אצבע בנדון. בחודשים יולי ואוגוסט 2003, הובילו אוונס ועמיתיו לקבינט של ארצות הברית, מזכיר האוצר ג'ון ויליאם סנו ומזכירת העבודה איליין צ'או, מסע ציבורי למען תוכנית קיצוצי המס שלו. במהלך נאום מצב האומה לשנת 2004 היה אוונס השורד המיועד ובילה את הלילה במקום מאובטח לא ידוע. במקרה של התקפה על הקפיטול, הוא היה הופך לנשיא בפועל מכוח סדר הירושה של נשיא ארצות הברית. ב-9 בנובמבר 2004, הגיש אוונס את התפטרותו מתפקיד מזכיר המסחר. עם זאת, בחר אוונס להישאר בתפקיד עד שהושבע מחליפו בתפקיד, קרלוס גוטיירז, ב-7 בפברואר 2005. ב-26 במאי 2006 דיווח העיתון הניו יורק טיימס כי אוונס הוא מועמד מועדף ומוביל לעמוד בראש מחלקת האוצר של ארצות הברית במקומו של מזכיר האוצר המתפטר ג'ון סנו. באותו החודש בילה אוונס סוף שבוע ביחד עם בוש בקמפ דייוויד, דבר שגרם להשערות רבות בנוגע למועמדותו לתפקיד מזכיר האוצר. בהיותו מקורב של בוש ראו רבים באוונס מועמד טבעי להחלפת סנו ולחיזוק מעמד האוצר בממשל האמריקאי. עם זאת, ב-30 במאי, בחר הנשיא בוש למנות את הנרי פולסון להחליף את סנו במחלקת האוצר. מדיה וקבצים בנושא דונלד אוונס בוויקישיתוף נקבעו שלושה עימותים בין בוש לגור, באתר ynet, 15 בספטמבר 2000 בוש - למסע ציבורי בעד הקיצוצים במס, באתר ynet, 13 באוגוסט 2003 שר המשפטים האמריקאי אשקרופט ושר המסחר אוונס התפטרו, באתר וואלה, 10 בנובמבר 2004 מיכל רמתי, שר האוצר האמריקאי ג'ון סנואו התפטר; המועמד להחליפו - מנכ"ל גולדמן סאקס, באתר הארץ, 31 במאי 2006 התפטר שר האוצר האמריקאי, באתר nrg‏, 30 במאי 2006
אוטון פאביה

אוטון פאביה (בצרפתית: Automne Pavia; נולדה ב-3 בינואר 1989) היא ג'ודוקא צרפתייה אשר מתחרה בקטגוריית המשקל עד 57 ק"ג. פאביה התחרתה פעמיים במשחקים האולימפיים בשנים 2012 ו-2016. בלונדון 2012 היא זכתה במדליית הארד בקטגוריית המשקל עד 57 ק"ג לאחר שניצחה את הדוויג קראקס ההונגרייה בקרב על המדליה. פאביה מחזיקה בשתי מדליות ארד מאליפויות העולם מהשנים 2014 ו-2015. באליפויות אירופה היא זכתה בשלוש מדליות. שתי מדליות זהב (2013 ו-2016) ומדליית ארד (2012). במהלך הקריירה פאביה זכתה במדליות רבות בתחרויות מהסבב העולמי וביניהן שתי מדליות זהב בטורניר פריז ומדליית ארד בטורניר טוקיו. מדיה וקבצים בנושא אוטון פאביה בוויקישיתוף אוטון פאביה, ברשת החברתית פייסבוק אוטון פאביה, ברשת החברתית אקס (טוויטר) אוטון פאביה, באתר הוועד האולימפי הבין-לאומי אוטון פאביה, באתר olympedia.org אוטון פאביה, באתר איגוד הג'ודו העולמי אוטון פאביה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
שמואל גולדנברג

שמואל גולדנברג (13 נובמבר 1883 - 1960), ידוע בשם "ס' גרגורה" או "ס' גרגור" (S. Gregore או S. Gregor), היה כלכלן וסופר. שמואל גולדנברג נולד בעיירה אולטניצה (Oltenița) שבמחוז אילפוב (Ilfov) בדרום רומניה למשפחה יהודית בורגנית. למד בבית הספר היסודי לבנים Luca Moise בעיר פלוישט. שם הוא למד בין היתר אצל מנהל בית הספר ועורך העיתונים הרב אברהם שלמה גולד (Abraham Shlomo Gold). את לימודי התיכון סיים בבית הספר Sf. Petru și Pavel אשר גם בפלוישט. כבר בהיותו תלמיד תיכון כתב מאמרים בשבועון Vocea Sionului שיצא לאור בפלוישט בעריכתם של א. ד. רוזן ואברהם שלמה גולד. בין השנים 1898–1903 היה חבר התאחדות תלמידי התיכון "בני ציון". את לימודיו האקדמיים סיימם בווינה, שם היה פעיל באגודת הסטודנטים "קדימה". לאחר חזרתו לרומניה, פרסם בעיתונים ציוניים של תקופתו, כגון Renaşterea Noastră, Viața Evreiască, Mântuirea, Adam ו-Ştiri din Lumea Evreiască. הוא כתב גם במדורים הכלכליים של עיתונים גדולים, היה מנציגי המשלחת לקונגרס היהודי ואף כיהן כיושב ראש המכון לתרבות יהודית "יבנה". לאחר שחרור רומניה מהכיבוש הנאצי, הוא פרסם בהוצאת Vatra את הרומן שלו בשם Dincolo שזכה בפרס מטעם חברת הסופרים הרומנים (Societatea Scriitorilor Români) בשנת 1945. בין השנים 1946–1948 ערך וניהל את מדור הכלכלה של העיתון Semnalul ופרסם כ-300 מאמרים. Episod...1939 - נובלה קצרה שנכתבה בספטמבר 1939 (ככל הנראה לא פורסם) Dincolo - רומן שפוסם ב-1944 א"ב יפה, בשדות זרים - סופרים יהודים ברומניה 1940-1880, תל אביב: מרכז גולדשטיין-גורן לתולדות היהודים ברומניה המכון לחקר התפוצות אוניברסיטת תל אביב, תשנ"ו - 1966 חומר ארכיוני: יצירה ספרותית בכתב ידו של ס' גרגורה (שמואל גולדנברג) ורישום ביוגרפי קצר. ARC. 4* ARC. 4* 1976 / 51 (רישום באנגלית)
McCartney II

McCartney II הוא אלבום הסולו השני של המוזיקאי האנגלי פול מקרטני, שיצא ב-16 במאי 1980. הוא הוקלט בעיקר על ידי מקרטני באולפן הביתי שלו זמן קצר לפני פירוק הלהקה Wings ב-1981. עבור מקרטני, אלבום זה מסתמך בכבדות על סינתיסייזרים וניסוי סטודיו, בעוד סגנון המוזיקה שלו נע בין סינת'-פופ, גל חדש ואלקטרוניקה. לאחר שחרורו של מה שהפך להיות האלבום האחרון של Wings, האלבום Back to the Egg, מקרטני עבר צפונה לחווה שלו בסקוטלנד כדי להתחיל כמה הקלטות פרטיות ביולי 1979. עד סוף הסשנים הוא הקליט יותר מ-20 שירים. הוא לא השתמש מיד בהקלטות, הוא הניח אותן בצד בינתיים וחזר לעבוד עם Wings כדי להתכונן לסיבוב ההופעות בבריטניה בנובמבר ובדצמבר. במקביל להופעות (שכללו את "Coming Up" החדש), מקרטני הוציא את סינגל הסולו הראשון שלו מאז שנת 1971 "Wonderful Christmastime", ששוחרר יחד עם "Rudolph the Red-Nosed Reggae" והגיע למקום ה-6 בבריטניה, אבל רק למקום ה-83 בארצות הברית. צד א' הוקלט במהלך הסשנים של McCartney II, עם זאת, צד ב' נחתך בשנת 1975. עם זאת, האירועים הקרובים שינו את התוכניות של מקרטני עם Wings. לאחר שנים של סירוב ויזה שלו בשל מעצרים בעבר שלו בגלל החזקת מריחואנה, יפן הרשתה למקרטני ויזה, וכך Wings הופיעו שם. זה היה המקרה הראשון שמקרטני הופיע שם מאז 1966 עם הביטלס, הציפייה הייתה גבוהה וכל הכרטיסים נמכרו. עם זאת, עם הגעתו לטוקיו ב-16 בינואר 1980, בחיפוש במזוודות של מקרטני נחשפה שקית המכילה 219 גרם של מריחואנה, מה שגרם למעצרו המיידי ולביטול סיבוב ההופעות. לאחר תשעה ימי מאסר, שוחרר מקרטני וחזר הביתה לחווה שלו בסקוטלנד. הוא החליט להפסיק קצת עם Wings בעוד הוא שוקל את עתידו, והחליט להוציא את הקלטות הסולו שלו מהקיץ הקודם. McCartney II נקרא כהמשך לאלבום הבכורה שלו McCartney משנת 1970, מפני שמקרטני מנגן על כל הכלים בשני האלבומים; הוא גם ציין כי הוא שכר במיוחד מכשיר עם 16 רצועות וזוג מיקרופונים כדי להקליט את האלבום הזה, והוסיף כי הוא ניגן בתופים ששימשו להקלטות מספר פעמים במטבח או בחדר האמבטיה כדי להשיג הד שהוא חיפש בשירים מסוימים. כל השירים נכתבו והולחנו על ידי פול מקרטני.  מידע על האלבום McCartney II באתר MusicBrainz האלבום McCartney II באתר Discogs
בלונדי

האם התכוונתם ל... בלונדי (להקה) – להקת רוק אמריקאית בלונדי (כלבה) – כלבתו של אדולף היטלר אלפא בלונדי – זמר רגאיי מחוף השנהב תראפוזה בלונדי – מין של טרנטולה יבשתית בלונד – צבע שיער צהבהב
גדעון לדיז'ינסקי

גדעון לדיז'ינסקי (נולד ב-1933) הוא פרופסור אמריטוס בפקולטה לחקלאות מזון וסביבה של האוניברסיטה העברית ברחובות, מגלה "אם החומוס". גדעון לדיז'ינסקי נולד ברחובות לזאב ולרחל שעלו כתריסר שנים קודם לכן מאוקראינה. אחיו, עובד לדיז'ינסקי, הוא קצין צה"ל שעוטר פעמיים בעיטור העוז ושנהרג בקרב המיתלה במבצע קדש. גדעון לדיז'ינסקי למד בבית הספר החקלאי כדורי ובצבא שירת בנח"ל בקיבוץ חמדיה. בעקבות מות אחיו נאלץ לדיז'ינסקי לעזוב את הקיבוץ ולחזור הביתה כדי לעזור באחזקת המשק המשפחתי בכפר ביל"ו. במקביל החל ללמוד באוניברסיטה העברית בפקולטה לחקלאות ברחובות וקיבל שם דוקטורט בשנת 1968. באמצע שנות ה-70 כיהן כראש החוג לגנטיקה בפקולטה לחקלאות. הוא קיבל שם דרגת פרופסור חבר ב-1980 ופרופסור מן המניין בשנת 1985. תוך כדי הקריירה האקדמית, לא זנח לדיז'ינסקי את עבודתו במשק, שהיה תחילה משק חלב, בהמשך פרדסים ואחר כך מטעי אבוקדו, אפרסמונים וקרמבולות. היה נשוי לצפרירה עד שנפטרה בשנת 2006, והוא אב לחמישה ילדים: ארבע בנות ובן. תחומי המחקר של פרופ' לדיז'ינסקי הם גנטיקה והשבחה של צמחים. הוא חוקר את הקשר הגנטי שבין גידולי תרבות לקרובי הבר שלהם, במטרה לנצל את מיני הבר כספקי תכונות לזנים החקלאיים, שכן מיני הבר הם לרוב עמידים יותר. בין השאר חקר את מיני קטניות הבר שמהן בויתו גידולי הקטניות במזרח הקרוב (חומוס, עדשים, אפונה, בקיה, פול, חילבה). לדיז'ינסקי חוקר גם את הבוטניקה והאבולוציה של מיני הבר, את מהלך הביות, והאבולוציה שלאחר הביות. בשנת 1976 מצא לדיז'ינסקי את 'אם החִמצה', זן הבר שהוא המקור לחומוס (חִמצה תרבותית). זן זה, חִמצה מרושתת, התגלה בדרום טורקיה. פרופיל חלבוני הזרע של החִמצה המרושתת נמצא זהה לזה של החִמצה התרבותית, ולאחר שבהכלאה ביניהם התקבלו צאצאים פוריים, הסיק לדיז'ינסקי כי זהו אכן "אם החומוס". Plant Evolution under Domestication (Springer, 1998) Studies in Oat Evolution : A Man's Life with Avena (Springer, 2012) The Search for Wild Relatives of Cool Season Legumes (Gideon Ladizinsky and Shahal Abbo, Springer, 2015) גדעון לדיז'ינסקי, באתר הפקולטה לחקלאות, האוניברסיטה העברית מכתביו של האח עובד לגדעון, באתר יזכור ראשי מחלקות וחוגים בפקולטה לחקלאות, מעריב, 10 בפברואר 1975 עדי גרסיאל, כפר ביל"ו נגד חוות השקמים, באתר ערוץ 7, 9 במרץ 2005 על הסוג חמצה (חומוס) וחמצת יהודה בישראל, באתר כלנית אהרן פריאל, מדענים ישראלים גילו בטורקיה הזן שממנו התפתח החומוס, מעריב, 29 באוגוסט 1976
מעבר להרים ולגבעות

"מעבר להרים ולגבעות" (באנגלית: Beyond the Mountains and Hills) הוא סרט דרמה ישראלי משנת 2016 של הבמאי ערן קולירין. הסרט הוקרן בפסטיבל קאן 2016, זכה לפרס בפסטיבל הקולנוע ירושלים 2016, והיה מועמד לשישה פרסי אופיר 2016. בשנת 2017 נבחר ל'סרט השנה' של פורום מבקרי הקולנוע של ישראל. הסרט מציג את דיוקנה של משפחת גרינבאום, משפחה ישראלית-בורגנית ממעמד הביניים שמתגוררת ביישוב באזור ירושלים. בני המשפחה חיים יחד באותו הבית, אך למעשה כל אחד מהם מתנהל בבדידות בעולם משלו: דוד (אלון פדות) – אב המשפחה, סגן אלוף המשתחרר משירות קבע לאחר 27 שנים ומתקשה לבנות לעצמו חיים חדשים. רינה (שירי נדב נאור) – אם המשפחה, מורה לספרות בתיכון המפנטזת על חיים סוערים יותר. יפעת (מילי עשת) – הבת הבכורה, מתבגרת סקרנית, אקטיביסטית-שמאלנית, המפתחת רומן עם צעיר פלסטיני. עומרי (נועם אימבר) – הבן הצעיר, תיכוניסט שקט ומופנם. במהלך הסרט כל אחד מבני המשפחה חווה משבר קיומי ונגרר אל תוך אירועים המסבכים אותו ברצף של פחדים, הסתרות ואלימות. בית מהשיר 'ייפוי כוח' של דוד אבידן מופיע מיד בתחילת הסרט, ומילותיו מהוות את המוטו של הסרט כולו: "מַה שֶּׁמַּצְדִּיק יוֹתֵר מִכֹּל אֶת הַבְּדִידוּת, אֶת הַיֵּאוּשׁ הַגָּדוֹל, אֶת הַנְּשִׂיאָה הַמּוּזָרָה בְּעֹל הַבְּדִידוּת הַגְּדוֹלָה וְהַיֵּאוּשׁ הַגָּדוֹל, הִיא הָעֻבְדָּה הַפְּשׁוּטָה, הַחוֹתֶכֶת, שֶׁאֵין לָנוּ בְּעֶצֶם לְאָן לָלֶכֶת." על פי קולירין, ברוח שיר זה, הסרט מציג משבר אמצע החיים אישי, שהוא במידה רבה גם לאומי: "בסוף זה מה שיש לכל אחד באמצע החיים: פחות או יותר האישה שלך, האהבה שלך, הילדים שלך – ואין לאן ללכת [...] זו קלישאה שפתאום חובטת בך". כמו כן, הסרט מלווה בפסקול דומיננטי רב משמעויות, הכולל עשרות שירים עבריים קלאסיים המזוהים עם התרבות והחברה הישראלית-בורגנית: שיריהם של שלמה ארצי, אריק איינשטיין, חוה אלברשטיין ועוד. מעבר להרים ולגבעות, ברשת החברתית פייסבוק "מעבר להרים ולגבעות", במסד הנתונים הקולנועיים IMDb (באנגלית) "מעבר להרים ולגבעות", באתר AllMovie (באנגלית) "מעבר להרים ולגבעות", באתר Rotten Tomatoes (באנגלית) "מעבר להרים ולגבעות", באתר ספר הקולנוע הישראלי "מעבר להרים ולגבעות", באתר אידיבי "מעבר להרים ולגבעות", במסד הנתונים הקולנועיים KinoPoisk (ברוסית) "מעבר להרים ולגבעות", במיזם "אישים" לתיעוד היצירה הישראלית טריילר הסרט 'מעבר להרים ולגבעות' 'מעבר להרים ולגבעות - גרסת הבמאי' סרטון מתוך פרויקט של עיתון הארץ אורי קליין, "מעבר להרים ולגבעות": אחת היצירות הקולנועיות הבולטות שהופקו כאן לאחרונה, באתר הארץ, 12 בפברואר 2017 אבנר שביט‏, אין עתיד: "מעבר להרים ולגבעות" מפרק לחתיכות את הבורגניות האשכנזית הפריבילגית, באתר וואלה, 10 בפברואר 2017 יאיר רוה, "מעבר להרים ולגבעות" של ערן קולירון, ביקורת, סינמסקופ, 9 בפברואר 2017 'מעבר להרים ולגבעות' באתר 'ספר הקולנוע הישראלי' Peter Debruge & Elsa Keslassy, Cannes 2016ː Film Festival Unveils Official Selection Lineup, 14 April 2016 אור סיגולי, פסטיבל ירושלים 2016: הזוכים, הזוכות וסיכום התחרות הישראלית, באתר סריטה - בלוג קולנוע, ‏14 ביולי 2016 אפרת מלטר, פורסמו המועמדויות לטקס פרסי אופיר 2016, באתר nrg, ‏10 באוגוסט 2016 נירית אנדרמן, "מעבר להרים ולגבעות" הוא הסרט הישראלי הטוב ביותר של פורום מבקרי הקולנוע, באתר הארץ, 24 בדצמבר 2017 אורי קליין, "מעבר להרים ולגבעות": אחת היצירות הקולנועיות הבולטות שהופקו כאן לאחרונה, באתר הארץ, 12 בפברואר 2017 ייפוי כוח, דוד אבידן, זכויות יוצרים: אקו"ם יהודה נוריאל, ארץ חדשה, באתר "ידיעות אחרונות", 7 בפברואר 2017
שבועת המשנה

שבועת המשנה הן שבועות שאין מקורם בתורה שבכתב אלא נתקנו על ידי חז"ל במשנה. השבועות מתחלקות לשני סוגים: 1) שבועת "נשבעים ונוטלים"- שבועה שמוטלת על תובע שזכה בדין אך צריך להשבע כדי לקבל את הכסף. 2) שבועה "בטענת ספק"- שבועה שהנתבע צריך להשבע על מנת להיפטר מטענת ספק של התובע. השבועות הללו מפוזרות במקומות רבים בש"ס, חלק מהגאונים אספו רשימות של כל השבועות הללו. הטבלה היא על פי הסדר של רב האיי גאון בחלק ב' של ספרו "משפטי שבועות". המשנה, מסכת שבועות, פרק ז', משנה ח' מונה את כל הנשבעים שנשבעים בטענת ספק- "ואלו נשבעים שלא בטענה השותפין והאריסין והאפוטרופין והאשה הנושאת והנותנת בתוך הבית ובן הבית". שבועה שבועת היסת שבועת העדות רוב השבועות הללו מוזכרות במשנה ולכן הן מכונות "שבועות המשנה", אולם הראשונים אומרים על עוד שבועות שהן "שבועת המשנה". רב האי במשפטי שבועות, ר' יצחק ב"ר ראובן בשערי שבועות. לגבי חלק מהמקרים יש מחלוקת אם אכן יש בהם שבועה, לכן, יש כמה משבצות ריקות ברמב"ם/שו"ע. רק המקרה, לא כתוב אם יש שבועה.
Cord-cutting

Cord-cutting הוא מונח המתייחס למגמה ההולכת וגדלה בה צרכנים מבטלים את המנוי לטלוויזיה בכבלים או בלוויין, לטובת אפשרויות בידור החלופיות שזמינות באמצעות האינטרנט. רבים מהצרכנים, שבוחרים לבטל את המנוי לטלוויזיה הרב ערוצית בכבלים או בלוויין, משלמים במקום זאת לחיבור לאינטרנט בלבד, בתוספת תשלום על מנוי לשירותי תוכן פרימיום כגון נטפליקס, Amazon Prime, Hulu, ו-YouTube Premium. התכנים המקוונים הללו יהיו לרוב חופשיים, או זולים באופן ניכר בהשוואה למנוי לטלוויזיה בכבלים. בעוד שההתנתקות משידורי הטלוויזיה בכבלים ובלוויין חוסכת כסף רב לאורך זמן, הדבר מאפשר לרוב למשתמשים להימנע מלשלם על חבילה של ערוצים הכוללת ערוצים רבים בהם הם לא צופים בכלל, ומסייעת לכך שמרבית בני הבית ובמיוחד ילדים נחשפים באופן מינימלי לפרסומות. החסרונות להסתמכות על צפייה באפשרויות בידור מקוונות בלבד הוא שלרוב מוותרים על מגוון רחב יותר של שידורי חיים כגון שידורי ספורט, ושערוצי טלוויזיה ותוכניות פופולריות מסוימת שהיו זמינים בעבר בטלוויזיה בכבלים ו/או בלוויין לא יהיו יותר זמינים כתוצאה מהמעבר. Ready To Cut The Cable TV Cord? Here's How To Do It - פורסם בפורבס ב-16 באוקטובר 2013 (באנגלית) Evidence Grows on TV Cord-Cutting - פורסם בוול סטריט ג'ורנל ב-15 באוגוסט 2012 (באנגלית) Luke Bouma, Kids in Netflix-Only Homes Skip 230 Hours of Commercials Every Year, Cord Cutters News, ‏2017-12-21 (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
גוז'ר

גוּזֶ'ר (מצרפתית: Gougère), במטבח הצרפתי, הוא בצק רבוך אפוי ומלוח העשוי מתערובת של בצק וגבינה. למאכל ישנם גרסאות רבות ושונות. לרוב, הגבינה במתכונים השונים תהיה גבינת גרוייר, קונטה או אמנטל, אך כאמור במתכונים אחרים משתמשים בסוגי גבינות ואף בסוגי בצק שונים. סבור כי מקורו של הגוז'ר מבורגון ובפרט מן העיר טונרה שבמחוז יון. את הגוז'ר ניתן להגיש כמאפה בכדורים שקוטרים נע בין 3–4 סנטימטרים, כמתאבן בכדורים בקוטר 10–12 סנטימטרים או כטבעות. לעיתים ממלאים את הכדורים בפטריות, בשר בקר או בשר חזיר. כמתאבנים מגישים את כדורי הגוז'ר חמים, ואילו בבורגון נהוג להגיש את הכדורים קרים לצד יין. בעוד שבימינו שם המאכל נקשר למאפי בצק רבוך מלוחים, רישומים מן המאה ה-18 והמאה ה-19 מעלים ששם המאכל נקשר דווקא למאכלים אחרים בהם המרכיבים העיקריים היו גבינה, ביצים ופירורי לחם. המאכל הוגש בימים עברו כעיגול שטוח ולא בצורת טבעת או כדור. כמו כן, הגרסאות הראשונות של הגוז'ר היו חלק מתבשיל ולא מאפה, הן הוכנו מעשבי תיבול, בשר חזיר, ביצים, תבלינים ותוספות בשר שעורבבו בדם של בעל חיים. בצרפת של ימי הביניים, המאכל היה סוג של טארט או עוגת גבינה. לאחר מכן המאכל נהיה נפוץ והגיע לבלגיה של ימינו ונקשר עם יום ראשון של הדקלים. למאכל היו שמות רבים ודומים לאורך השנים: גאוייר, גיואר, גיורה ועוד, מקור השמות שהשתבשו או השם הנוכחי אינו ידוע. לחמניית גבינה סקונס מדיה וקבצים בנושא גוז'ר בוויקישיתוף מתכון להכנת גוז'ר המילה גוז'ר במילון הצרפתי
תגיד לי Je t'aime

"תגיד לי Je t'aime" הוא סינגל שהוקלט על ידי הזמרת הישראלית עדן בן זקן. השיר יצא לאור ב-7 במרץ 2019, כסינגל השביעי מתוך האלבום חיים שלי, בהוצאת חברת התקליטים NMC יונייטד אנטרטיינמנט. בשונה משאר שיריה, בשיר זה ישנו שימוש בשפה הצרפתית. עם יציאתו נכנס השיר אל המקום ה-1 במצעד של מדיה פורסט, וה-1 במצעד של מדיה פורסט TV. השיר נכתב והולחן על ידי ערן קאשי ובן יהודאי והופק על ידי ינון יהל. השיר הוא שיר ים-תיכוני קצבי, אשר משלב בתוכו גם את סגנון הפופ. שיר זה היה לשיר הסולו הראשון של בן זקן אשר הצליח לכבוש את פסגת המצעד של מדיה פורסט. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של בן זקן ב-7 במרץ 2019. בתחילת הקליפ ניתן לראות את בן זקן בתוך כלוב מצופה בזהב. בהמשך מצטרף אליה לארוחה בן הזוג שלה (אותו שיחק מאור בוזגלו). בסוף הקליפ ניתן לראות קטעים מהקליפ שנחתכו בעריכה. נכון לספטמבר 2019, מונה הצפיות של הקליפ עומד על כ-6 מיליון צפיות. סרטון השיר "תגיד לי Je t'aime" באתר יוטיוב תגיד לי Je t'aime, יוסי חרסונסקי, באתר יוסמיוסיק, ‏מרץ 2019 עדן בן זקן - הערוץ הרשמי (2019-03-06), עדן בן זקן - תגיד לי Je t'aime, נבדק ב-2019-03-26 מילות השיר "תגיד לי Je t'aime, באתר xmusic, ‏מרץ 2019 Media Forest, mediaforest.biz (ארכיון) Media Forest, mediaforest.biz (ארכיון) עדן בן זקן - תגיד לי Je t'aime, באתר Spotify, ‏7 במרץ 2019 עדן בן זקן - תגיד לי Je t'aime, באתר יוטיוב, ‏מרץ 2019
Bongo Bong

Bongo Bong הוא שיר שביצע הזמר הצרפתי ממוצא ספרדי מאנו צ'או. השיר יצא לאור בשנת 1999. Bongo Bong הוא הסינגל הראשון מתוך אלבום הסולו הראשון של מאנו צ'או, "Clandestino". השיר הוא חידוש לשיר "King of Bongo" שיצא בשנת 1991, ובוצע על ידי ההרכב "מאנו נגרה" שצ'או היה הסולן שלו. "King of Bongo" עצמו מבוסס על יצירה משנת 1939 של חצוצרן הג'אז האמריקאי רוי אלדרידג', אשר נקראה "King of the Bongo Bong". השיר גם מבוסס על מוזיקת הרקע בשיר של הרכב הרגאיי הג'מייקני "Black Uhuru". בשיר Bongo Bong משולב שיר אחר של צ'או, שנקרא Je ne t'aime plus ומושר בצרפתית. Bongo Bong שימש כרקע לשני שירים שיצאו באלבום השני של מאנו צ'או: "Mr. Bobby", ו-"Homens". ב-2006 הוציא הזמר הבריטי רובי ויליאמס את Bongo Bong" and "Je ne t'aime plus", גרסת פופ המבוססת על חיבור בין שני השירים הללו. הזמרת לילי אלן השתתפה בהקלטת השיר. בשיר המושר רובו באנגלית עם מעט צרפתית, מדבר הדובר מתוך נקודת מבט של קוף שחי בג'ונגל. מבין הישגיו הבולטים במצעדים יש לציין את הגעת השיר למקום השביעי בגרמניה, למקום הרביעי באוסטריה, ולמקום השלישי באיטליה (שם גם זכה בתואר זהב). מידע על היצירה "Bongo Bong" באתר Discogs סרטון השיר "Bongo Bong" באתר יוטיוב מילות השיר, באתר MetroLyrics Bongo Bong, באתר songfacts MANU CHAO AVEC ANOUK - BONGO BONG - JE NE T'AIME PLUS, באתר austriancharts